NETFLIX PRESENTERER
Hjelp!
Systemsvikt. Oksygennivå: 35 %.
Hvor er jeg?
Jeg er din medisinske kommunikasjonsoperatør,
MILO, programmert til å imøtekomme alle dine medisinske behov.
Noen… Hvem gjorde…
Hva skjer? Hvorfor husker jeg ingenting?
Du er svært opprørt.
-Vil du ha et sedativ? -Nei.
Slipp meg ut.
Jeg kan ikke etterkomme forespørselen nå.
Hva er det som foregår?
Har du dopet meg ned? Har noen… Hvem?
MILO, hva foregår?
-Vil du ha en fremdriftsrapport? -Ja.
Feil oppdaget.
Varmenivået i prosessor 3-54 har tømt oksygenreservene.
Stans av medisinsk kryogenikk.
"Kryogenikk"?
Sykehuset.
Jeg er på sykehuset.
Hjelp! Hjelp meg!
Jeg er våken. Er det noen der?
Vær så snill… Jeg er våken!
Kan dere høre meg?
Er det noen der? Kan dere høre meg? Jeg er våken!
Hjelp!
Er det noen der? Kan dere høre meg?
Hjelp! Hjelp meg!
Oksygennivå: 34 %.
37,1 STATUS NORMAL 27,4 INTERN EKSPONERING
Ok…
Kapsel, kryogenkapsel.
Jeg er syk. Jeg må være syk.
Jeg er døende. Jeg skal dø.
Ok. Vanligvis overvåkes medisinske enheter,
men her er det et problem.
Noen vil komme. Hvis det er et problem, kommer det noen.
MILO? Har noen blitt informert om feilen i kapselen min?
Feildiagnostikk sendt klokken 04.32 GMT.
Mottatt klokken 04.33 GMT.
-Kommer det noen? -Fortsatt ingen svar.
Det ordner seg. De vet at jeg er våken.
Jeg er på sykehuset. Det er trygt. Det ordner seg.
Ikke i en boks.
Fokuser. Fokuser på å puste.
På å puste. Vinden.
Pust. Sånn, ja.
Jeg er ikke i en boks.
Ikke i en boks.
MILO.
Hvem er jeg?
Hva heter jeg?
MILO, pasientidentifikasjon.
Pasientidentitet: Omicron 267.
Spesifiser.
Du er bioform Omicron 267.
Vis bioform-bilde.
MILO, under hvilket navn er pasient Omicron 267 registrert?
Omicron 267 er registrert som Omicron 267.
Det hjelper. Takk.
Nærbilde.
Oksygennivå: 33 %.
Jeg foreslår å redusere forbruket for å forsinke kvelning.
Hva er problemet mitt? Hva gjør jeg her?
Vil du ha tilgang til den medisinske diagnosen for pasient 267?
Ja.
Søker opp medisinsk diagnose.
Jeg er her for å bli frisk.
Medisinsk rapport ikke tilgjengelig.
Hva? Hvorfor? Du tilbød meg den.
Kryogenisk reanimasjonsprosedyre ufullstendig.
Hvor lang tid vil det ta?
Sju minutter og 53 sekunder.
MILO.
MILO, vær så snill, åpne den. Slipp meg ut, vær så snill.
Vær så snill. Slipp meg ut.
MILO? MILO, lås opp.
Det anbefales ikke å låse opp for øyeblikket.
-Lås opp uansett. -Prosedyre iverksatt.
Avventer autorisasjonskode.
Oppgi administratorpassord for å fortsette.
Jeg har det ikke. Jeg har det ikke!
Avventer autorisasjonskode.
Jeg har ikke koden!
Prosedyren ble avbrutt.
Systemet.
Systemet kan ha sendt.
MILO, jeg vil ringe utsiden.
Ekstern kommunikasjon er utilgjengelig.
Hvordan ble diagnosen sendt?
All data sendes via den sentrale datalinjen.
Kan du bruke den sentrale datalinjen til å sende en lydoverføring?
Ja. Ønsker du å starte sendingen nå?
Ja. Ring operasjonssentralen.
Operasjonssentralen ligger ikke i dataene.
Ring…
Ring politiet, MILO.
Det finnes 247 kontaktnummer til politiet.
-Hvilket skal jeg ringe? -Det første på listen.
-Hallo. -Hei! Kan du høre meg?
Du har kommet til politiet. Alle samtaler blir tatt opp.
For å rapportere eller forhindre en forbrytelse…
Hallo? Hallo!
-Frue… -Kan du høre meg?
Ok. Jeg er innelåst.
-Hallo? Hører du meg? -Jeg hører deg dårlig.
Jeg er i en kryogenkapsel og snart tom for oksygen.
En medisinsk kryogenkapsel?
Ja. Jeg kommer meg ikke ut. Du må hjelpe meg.
-Hvilket sykehus er du på? -Vet ikke. Jeg våknet i kapselen.
Jeg husker ingenting. Den er forseglet.
-Kan du ikke banke på for å få tak i noen? -Jeg prøvde. Jeg banket, men ingen kom.
-Ok. Gi meg navnet og adressen din. -Jeg vet det ikke.
-Du vet at falske anrop er ulovlig? -Du må tro meg. Hjelp meg, vær så snill.
-Er dette alvor? -Ja. Kan du spore samtalen min?
Greit.
Prøv å huske. Et sted… Hva som helst som kan hjelpe oss.
-Jeg vet ikke… -Det siste du husker.
Et sykehus, tror jeg.
Legevakten. Jeg vet ikke, det er tåkete.
-Jeg er redd. -Ro deg ned.
Vi skal få deg ut.
Datamaskinen…
Datamaskinen må vite.
-MILO, enhetens plassering. -Plassering umulig å fastslå.
Har du funnet meg?
Ikke ennå. Vi sliter med å finne senderen din.
-Hva? -Vi prøver å finne deg.
Kanskje jeg er begravd under bakken.
-Prøv å beholde roen. -Kanskje jeg er begravet levende.
-Ro deg ned. -Ikke be meg roe meg ned!
Fortell meg alt du vet, om kapselen.
Produsent, serienummer, hva du enn finner.
-Ok. -Se deg rundt.
-Er du der ennå? -Ja.
Laget av Cryosalide.
Serienummer: 74 85 94 53 75 - 267.
Har du funnet meg?
Vi har fortsatt litt problemer.
Jeg er under jorden, eller hva? I så fall finner dere meg aldri.
Hør på meg. Vi skal finne deg.
-Jeg setter deg over til min overordnede. -Hva? IKke forlat meg.
-Jeg forlater deg ikke. Linjen er åpen. -Nei, ikke gå!
Det tar bare et øyeblikk.
Ikke gå, vær så snill.
Du blir satt over.
Jeg burde ha tatt imot sedativet.
-Vil du ha et sedativ? -Nei.
Tilkoblingsfeil.
Fokuser.
Ok.
Kryogeniske enheter er medisinske laboratorier.
MILO, kan du foreta et DNA-søk for Omicron 267?
Ja.
DNA-analyse fullført.
-Se etter en genetisk match. -Én match funnet.
"Elizabeth Hansen."
Elizabeth.
Liz.
Er det noen der?
Hjelp! Kan dere høre meg? Er det noen der?
Kan dere høre meg?
Hjelp! Kan dere høre meg?
-Innkommende anrop. -Hallo?
-Ja?
Hallo?
Hører du meg? Jeg heter Elizabeth Hansen. Men jeg tror folk kaller meg Liz.
Veldig bra. Det hjelper oss.
Jeg er kaptein Moreau, dept. for vitenskap og teknologi.
Klarer du å se…
Hallo? Nei.
Hallo?
-Forsterker nettverk. -Elizabeth?
-Ja, hører du meg? -Hallo, hører du meg?
-Ja. Ikke gå igjen. -Nei, jeg skal ingen steder.
Jeg blir hos deg, jeg lover. Har du nok oksygen?
Har dere funnet meg?
Du må fokuere, Liz. Dette er viktig. Hva er oksygennivået ditt?
O2-NIVÅ 31 %
Jeg er på 31 %.
-Hvor lang tid har vi? -Tid til å gjøre hva?
Hør på meg, Liz. Jeg må vite hvor mye tid vi har.
Elizabeth? Liz? Er du her?
MILO. Hvor lang tid har jeg før oksygenet går tomt?
Maksimum anslått tid ved moderat forbruk: 72 minutter.
Ved nåværende forbruk: 43 minutter.
Førtitre minutter?
Du må fortelle meg alt du husker.
Hva som helst. Mistenkelig atferd, noen som kanskje vil skade deg.
Skade meg? Jeg tror ikke det. Nei.
-Eller kanskje, men ikke som jeg vet. -Du må tenke.
Skjuler du noe for meg? Hva er det som foregår?
Prøv å fokusere.
Du forteller ikke sannheten. Fortell meg.
Du vet hvor jeg er, men vil ikke si det.
Nei, vi har ikke klart å lokalisere deg.
Hva?
Ifølge produsenten ble enheten ødelagt for tre år siden.
For tre år siden?
Beklager, Liz.
MILO, full medisinsk sjekk for Omicron 267.
Alle parametre er normale. Ingen sykdom eller avvik registrert.
-Jeg er ikke syk. -Liz…
-Jeg er ikke syk. -Vær sterk.
Ikke syk.
Forventet levealder for pasient Omicron 267: 82 år.
Jeg skulle ikke ha vært her. Noen må ha puttet meg her!
Jeg er ikke syk!
Varsel.
Blodtrykk: 210/130. Puls: 142 SPM.
Liz, er du der?
Bli hos meg, ok?
Vi skal få deg ut. Hør på meg.
Fokuser på stemmen min. Klarer du det?
Sånn, ja. Ro deg ned.
Jeg vet det er tøft, men du må være rolig. Spar pusten. Vi finner deg, Liz.
Vi gjør alt vi kan.
Jaså? Og nøyaktig hva gjør dere?
Jeg har folk som går gjennom all informasjonen om deg.
Og et team er på vei for å møte produsenten.
Cryosalide. Jeg trenger administrasjonskodene for å åpne den.
-Kodene? -Ja.
Ok.
Jeg skal prøve å få tak i dem.
-Hvor lang tid vil det ta? -Vet ikke.
Klokken er 02.00, de er ikke veldig samarbeidsvillige.
Vi trenger en stevning. Noen er på saken. Vi har kodene snart.
-Det tar bare lenger… -Hallo?
-Ikke si… -Nei!
-Nettverksforsterkning initiert. -Nei!
-Nettverksforsterkning initiert. -Hallo?
MILO, koble til igjen.
-Forbindelsen er brutt. -Prøv igjen.
Tilkoblingsfeil.
-Prøv igjen. -Forbindelsen er brutt.
-Prøv igjen! -Tilkoblingsfeil.
-Jeg trenger kodene! -Nummeret er ikke i bruk.
-Vennligst sjekk nummeret. -Prøv igjen.
-Tilkoblingsfeil. -Nummeret er ikke i bruk.
-Igjen. -Vennligst sjekk nummeret.
Oksygennivå: 29 %. Sannsynlighet for overlevelse: 0 %.
-Hva er det? -Palliativ pleie initiert.
-Obligatorisk sederende behandling. -Hva? Nei, ingen palliativ pleie!
Jeg har fortsatt 40 minutter. Nei!
Advarsel.
Bevisst skadeverk på en Cryosalide-enhet
er et brudd på europeisk lov og straffes med ti års fengsel.
Advarsel.
Bevisst skadeverk på en Cryosalide-enhet
er et brudd på europeisk lov og straffes med ti års fengsel.
Oksygennivå: 23 %.
Tjuetre? Hvorfor 23?
Tjuetre?
O2-LAGER 23 %
Oksygennivå: 22 %.
MILO?
-Hvor lang tid siden tilkoblingsfeil? -17 minutter og 12 sekunder.
Sytten minutter? Nei, det er umulig.
Noen som kan hjelpe meg.
Noen som kjenner meg.
MILO, finn alt du kan om Elizabeth Hansen.
Det er 1292 akademiske artikler hun har skrevet, eller som siterer henne,
427 referanser i pressen, 17 sosiale nettverksprofiler,
og to nettsteder som…
Pressen. Vis meg alle presseartiklene.
KRYOGENIKK DEN MEDISINSKE REVOLUSJONEN
DEN NOBELPRISVINNENDE BIOLOGENS UETISKE PROSJEKTER.
Doktor i kryogenikk.
Jeg gjorde dette selv.
Vis meg på sosiale medier.
MED MANNEN MIN PÅ VITENSKAPS- OG TEKNOLOGIPRISUTDELINGEN
Mannen min…
Er jeg gift?
Maui.
Léo.
MILO. Finn nummeret til dr. Léo Ferguson.
To numre funnet.
Ring det første.
Kom igjen. Koble til…
Koble til.
Nummeret er ikke i bruk.
-Vennligst sjekk nummeret. -Ring det andre nummeret.
-Hallo? -Hallo.
Er Léo der?
-Nei. -Vær så snill, jeg ber deg, det haster.
Jeg må snakke med ham. Jeg er hans kone, og det haster.
Få snakke med ham, vær så snill.
Hallo?
Samtalen avbrutt ved kilden.
MILO, ring på ny.
Ring på ny.
-Hvem er du? -Unnskyld.
Jeg må snakke med Léo, det haster.
-Vær så snill, jeg må snakke med ham. -Aldri ring hit igjen.
Samtalen avbrutt ved kilden.
Ring på ny.
Faen!
Faen.
Oksygennivå: 21 %.
Ja.
Ok, hvordan åpner man den?
Nei, det er ikke virkelig.
Det er ingen rotte her.
Pulsen din er høy.
Et sedativ anbefales.
-Vil du ha et sedativ? -Nei.
Jo.
Advarsel: skade oppdaget.
Advarsel. Bevisst skadeverk på en Cryosalide-enhet er
et brudd på europeisk lov og straffes med ti års fengsel.
Det er kidnapping også.
Forsøk på åpning avbrutt av elektrisk støt.
Bioform bevart.
Vil du ha et sedativ?
Jeg kommer til å dø.
O2-LAGER 21 %
O2-LAGER 20 %
Jeg kommer til å dø.
Innkommende anrop.
MILO, koble til.
-Elizabeth, er du der? -Ja, hei.
-Ja. MILO, styrk nettverket. -Nettverksforsterkning initiert.
-Hører du meg? -Der er hun.
Liz, vi har stevningen. Folkene mine er på Cryosalide.
Har du kodene?
Ja, vi har dem snart. Det er nesten over, Liz.
-Hjelper dere meg ut? -Ja.
Kaptein Moreau?
-Moreau? -Alt ordner seg.
Det er et problem, hva? Fortell meg hva som foregår.
Oksygennivå: 17 %.
Hva? Sytten prosent.
Sytten prosent? Men jeg var på tjue!
Hva skjer, Liz? Snakk til meg.
Vet ikke. Jeg har ingen tidssans. Jeg ser bilder. Jeg ser ting.
Nei, Liz. Hør på meg.
Du opplever en psykotisk episode utløst av isolasjonen.
Krigsfanger opplever det samme.
Nummeret deres som ikke var i bruk, var det ekte eller ikke?
Hva? Nei, vi ble brutt. Jeg gjorde ingenting.
Jeg har prøvd å få kontakt.
Liz, ta deg sammen.
Fokuser på det du vet er ekte.
Fokuser på kroppen din, på det du vet er ekte.
Prøv å fokusere på kroppen din.
Greit.
Elizabeth, er du der?
Liz?
-Er du der? -Skade oppdaget på bioform.
-Hallo? Liz! -Status: ikke livstruende.
Liz? Liz, si noe.
Er du sikker?
Ja.
Hallo, Liz?
CLARA DANIELS SYKEHUS
Liz, vær så snill.
Antibiotika gitt intravenøst for å forhindre infeksjon.
-Antibiotika? Hva gjorde du, Liz? -Jeg fokuserte på det som er ekte.
Hvor lenge har jeg vært borte?
Du var aktiv på sosiale medier for noen dager siden. Du er ikke meldt savnet.
Jeg har en mann. Léo.
Jeg tror vi prøvde å få barn.
-Léo? -Ja.
Hva? Hvem snakker du med?
-Ingen. -Handler det om Léo?
Nei.
Har han det bra? Finn Léo. Han vet hva som foregår.
Hør på meg.
Ifølge våre opplysninger har du aldri vært gift.
Hva?
Nei.
Vi prøvde å få barn.
MILO, søk etter dr. Léo Ferguson.
Ingen resultat.
Hva? Det er ikke mulig. Nei.
Han var der. Nei, det er ikke mulig.
RESULTATER FOR "FERGUSON"
Det er ikke mulig.
MILO, søk etter dr. Elizabeth Hansen på Vitenskap- og teknologiprisutdelingen.
Nei.
-Elizabeth? -Nei…
Det er umulig. Begge var på bildet. Vi var sammen. Han var der.
Jeg ringte ham. Noen svarte.
-En kvinne. Hun kjente ham. -Hvilken kvinne?
-Hva sa du til henne? -Ingenting. Hun la på.
Hun kjente ham. Hun kjente Léo.
Nei, hun var ikke ekte.
Hva foregår?
Liz, hør på meg. Léo er heller ikke ekte.
-Han var ekte. -Ja, jeg vet du tror det.
Hjernen din lurer deg bare.
Så du skal holde ut. Jeg skal få deg ut, stol på meg.
Du lyver.
Du spilte basketball.
Hva?
På college. Du hadde talent.
Jeg tenkte du ville vite noe om deg selv, og mens jeg søkte, la jeg merke til det.
-Basketball? -Ja.
Det skilte deg ut fra resten.
Bioingeniør med doktorgrad, stipend, priser…
Du er imponerende.
Ringer det en bjelle?
Nei.
Du ble født i Stockholm.
Moren din var alene og oppdro deg alene.
Hun tok deg med hit da du var seks år.
Alice. Hun heter Alice.
Nei.
-Heter hun ikke Alice? -Isabelle.
Nei! Jeg ser henne for meg.
-Nei, Liz… -Jeg ser henne for meg.
Glem det, Liz. Bli hos meg.
Etter medisinstudiet i Paris dro du til Oxford.
Oxford… Jeg husker Oxford. Det var der jeg møtte Léo.
Det var der jeg traff ham. Han er ekte.
Elizabeth?
Finn Léo. Han finnes, jeg sverger.
Oksygennivå: 15 %.
-Advarsel: blodtrykk på 210/130. -Dere burde ha funnet meg.
Hold ut et par minutter til.
Jeg trenger kodene!
Jeg har folk på Cryosalide som får tak i kodene.
Hvorfor? Hvorfor tar det så lang tid?
Hvem snakker du med?
Hva? Hallo?
Hvem snakker du med? Du snakker med noen.
-Du forestiller deg ting. -Du snakket. Nei!
Liz. Vi holder på. Vi er veldig nær.
-Du lyver. -Tjue minutter.
-Er dette deres verk? -Snart i mål.
Jeg var i hæren. Tilbrakte måneder i et hull.
Dette er deres verk.
Jeg har vært der. Jeg vet hvordan du har det.
-Jeg er… -MILO, legg på.
-Nei, Liz… -MILO, legg på.
-Vent. -Frakoblet.
Innkommende anrop.
Avvis anropet.
Anrop avvist.
Spill av de siste 30 sekundene av det siste anropet.
Jeg trenger kodene.
Jeg har folk på Cryosalide som får tak i kodene.
Hvorfor?
Hvem snakker du med?
Pause.
Spill de siste fem sekundene.
Pause.
Skru opp volumet og spill det av.
Si at hun hører ting. At det er stresset.
Om igjen.
Si at hun hører ting. At det er stresset.
Hvem snakker du med?
Pause.
Innkommende anrop.
Avvis anropet.
Anrop avvist.
Kan dere se meg? Kan dere høre meg?
Hva vil du med meg?
Innkommende anrop.
Driver dere jævler gjøn med meg?
MILO, ta imot samtalen.
Hvem er dere?
Hvorfor gjør dere dette mot meg?
Hallo?
Ikke legg på.
Svar meg, er du snill.
Du er i en kryogenisk enhet, stemmer det?
Du ringte og spurte etter Léo.
Vi har ikke mye tid.
Dette skulle ikke ha skjedd. Noe må ha gått galt.
-Jeg vil snakke med Léo. -Nei.
Hør på meg. Jeg kan hjelpe deg.
-La meg snakke med Léo først. -Det er ikke mulig.
Jeg vil snakke med ham nå. Hent ham.
-Léo er død. -Hva?
-Jeg tror deg ikke. -Du må høre på meg!
-Liz… -Dra til helvete.
-MILO, avslutt samtalen. -Nei, vent…
Samtale avsluttet. Oksygennivå: 14 %.
Innkommende anrop.
MILO, ta imot samtalen.
Hør på meg.
Jeg kan hjelpe deg. Ingen andre kan hjelpe deg nå, Liz.
Jeg fortalte deg aldri navnet mitt.
Jeg visste hvem du var idet jeg hørte stemmen din,
selv om det er ubegripelig.
Hvem er dere?
Jeg kjenner ikke de andre, men jeg kan hjelpe deg.
-MILO, avslutt… -Jeg kjenner kodene.
Gi meg dem.
Ja, men du må høre på…
Gi meg dem.
Du kan ikke bruke dem til å åpne enheten.
-MILO, avslutt… -Ok!
Store bokstaver, N-M-347.
Små bokstaver, C-D-A.
Overføring av administratorkontroll.
Administratorkontrolloverføring initiert. Skriv inn passordet.
Store bokstaver, N-M-347. Små bokstaver, C-D-A.
Liz, ikke åpne den, vær så snill!
Administratorkontrolloverføring fullført. Administratorrettigheter gitt.
MILO, lås opp.
Opplåsing aktivert.
Vær så snill, du kommer til å dø.
Jeg kan bevise det. Om du åpner enheten, dør du.
MILO, vent med åpning. Du har ti sekunder.
Takk. Jeg skal forklare.
-Åtte sekunder. -Greit!
Gå til "systempreferanser". Finn sentrifugekontrollene.
-Systempreferanser. -Bare la meg forklare!
Fant dem.
Den er satt til én. Bytt til…
Bytt til hva?
-Det er ikke sånn du bør… -Bytt til hva?
MILO…
Null. Sett den på null.
Bytt til null.
Vær så snill, Liz. Ikke gjør det.
Slår av mikromotor.
Jeg er virkelig lei for det, Liz.
Advarsel: langvarig vektløshet kan være skadelig for en bioform.
Liz.
Liz!
Hvor er jeg?
Rundt 65 000 kilometer fra Jorden.
Nei.
MILO, avstand til Jorden?
65 000 kilometer.
Det er ikke mulig.
Beklager, Liz. Vi har begrenset tid.
Du er snart utenfor rekkevidden til satellittene våre.
Sentrifugerotasjon initiert. G-1 initiert.
Oksygennivå: 13 %.
Liz, vær så snill.
Du ble lagt i hypersøvn for å kunne fullføre oppdraget ditt.
Men noe gikk galt.
Jeg kan ikke få deg hjem.
Men jeg designet systemet,
kanskje jeg kan legge deg tilbake i hypersøvn.
Det vil gi deg en sjanse. Vær så snill.
Hva slags oppdrag?
Om vi kan finne skaden, avlede de berørte systemene…
Hva slags oppdrag?
Å kolonisere en planet i bane rundt Wolf 10-61,
fjorten lysår fra jorden. Men du har nettopp reist.
HIVE-transportøren har ikke startet kjernefysisk framdrift.
Nei.
Liz, vi må handle raskt.
Dette er ikke ekte.
Var det en militær operasjon? Jobber jeg for Forsvarsdepartementet?
Ja. Husker du det?
Hvorfor hæren?
Menneskeheten vil dø ut om to generasjoner.
Det kan ikke offentliggjøres.
-Visste han det? -Hvem?
Den fyren. Moreau.
Da jeg ba om hjelp, var han hyggelig, men han løy til meg, ikke sant?
Liz.
Han hadde ikke noe valg.
Politiet lette etter informasjon om deg, og departementet ble involvert.
Alt de sa etter det, var det de ville at du skulle høre.
Men hvorfor?
Hvis jeg var en viktig del av prosjektet, hvorfor ikke si sannheten?
Minnetåken.
Det var umulig å forutse reaksjonen din eller minnene som kom tilbake.
Du er en trussel.
Får feil person høre det, vil det komme ut.
Det ville skapt panikk, kaos. De kunne ikke risikere det.
Jeg trodde det var han som holdt meg sperret inne.
Han sa at Léo ikke var ekte.
Liz, alt… Og jeg mener alt… Alt ble gjort,
fra det øyeblikket de innså at du hadde våknet,
for å hindre deg i å huske.
Han prøvde å vinne tid.
Han ventet på at jeg skulle gå tom for oksygen.
Léo var ekte,
og han er død.
Ja.
Tolv prosent.
Tiden løper fra oss.
Hva skjedde med ham?
Han var syk.
Léo ble syk, akkurat som millioner av andre som ble drept av viruset.
Liz?
Nei. Det kan ikke stemme.
-De sa jeg forsvant for tre dager siden. -Du har ligget i hypersøvn mye lenger.
Hvor lenge?
Tolv år.
Jeg er lei for det, Liz.
Du sløser med tid og oksygen.
Om ti minutter er du utenfor rekkevidde, og vi får ikke kommunisert.
Enten dør du alene, eller så hjelper du meg,
og gir deg selv en sjanse.
-Jeg vet hva jeg ville valgt. -Ok.
Hvor begynner vi?
Først må vi finne ut hva som vekket deg.
MILO, hvorfor våknet bioformen?
Prosessor 3-54 er overopphetet på grunn av fallende oksygennivå.
Hva brukes prosessor 3-54 til?
Prosessor 3-54 overvåker og stimulerer individets hjerneaktivitet
for å unngå cellulær atrofi.
Hjerneatrofi. Hørte du det? Jeg klarer meg helst uten.
Jeg er enig.
Vi må overføre hjerneaktivitetsmonitoren
til en annen prosessor med ikke-essensielle funksjoner.
MILO, liste over prosessorer med ikke-essensielle funksjoner.
Alle funksjoner er tilegnet prosessor 694.
Er det fare for bioformen om alle funksjoner i prosessor 694 deaktiveres?
Null fare for bioformen.
Så gjør det. Deaktiver dem.
Deaktivering initiert.
MILO,
overfør alle funksjoner i prosessor 3-54 til 694.
Dataene overstiger prosessorkapasiteten.
Pokker.
Faen.
Hva gjør vi nå?
Nå må vi ta noen vanskelige valg.
Deaktiver systemer som ikke har prioritet.
Finn…
For sent, de er her!
-Finn en måte å installere en shunt… -Hvem er de?
Gå tilbake til hypersøvn. Men gjør det før oksygenet når 2 %,
ellers har du ikke nok til vekking.
Jeg vet ikke hvordan.
Du vet det. Du har alle svarene.
Finn ut hva som trigger minnene dine, så finner du de du trenger.
Du designet det. Jeg vet ikke!
Ned på bakken!
-Hallo? -Nå!
-Nei! -Hallo?
Finn det som trigger minnene dine!
Ned på gulvet!
-To prosent. Finn Léo! -Ned på gulvet!
Finn Léo!
Forbindelsen er brutt.
Faen. MILO, koble til igjen.
Nummeret er ikke i bruk. Vennligst sjekk nummeret.
Ikke forlat meg, vær så snill.
Ok.
Ok. Jeg jobbet med denne greia. Jeg jobbet med den.
MILO, hvem autoriserte Omicron 267 til dette oppdraget?
Omicron 267 ble godkjent av Hansen, Elizabeth, doktor.
Ja, så klart.
Det er meg, altså.
Det er meg.
Noe bare jeg vet.
"Finn Léo." Hva betyr "finn Léo"?
Hva betyr det?
Hva betyr det, "finn Léo"?
Hva betyr det?
Hvordan gjør jeg det?
Oksygennivå: 11 %.
O2-LAGER 11 %
Ok. Tenk. MILO, vis meg alle lavprioritetsprosessorer.
Ok.
For mange. Det er for mange.
Forklar kinetisk regulering.
Kinetisk regulering leverer svake elektriske impulser til muskelgrupper
for å forhindre atrofi.
Hva skjer om vi deaktiverer det?
Svekkelse av muskelvev.
Og det anses som lav prioritet?
Ja, bioformen ville allikevel overleve reisen.
For å dø når jeg ble vekket.
Bioformen ville overleve mellom tre timer og ti dager.
Begrens resultatene til prosesser som kan avbrytes
uten å redusere forventet levealder.
Ingen lavprioritetsprosesser kan avbrytes uten å redusere levealderen.
Vanskelige valg.
Finn det som trigger minnene.
Kom igjen. Om du har noe å si, si det nå.
Jeg er gal.
Advarsel: bevisst skadeverk på en Cryosalide-enhet er
et brudd på europeisk lov og straffes med ti års fengsel.
Gi meg elektrisk sjokk.
Advarsel.
Ikke vær redd. Vi møtes igjen.
Og det er inngangssystemet vårt.
MILO, søk etter Alice Hansen i Paris.
Ett resultat.
Ring kontakten.
Ingen nettverk funnet.
Forsterk overføringen.
Overføring forsterket. Kobler til…
Hallo?
Mamma?
Skatten min? Er det deg?
Hva er galt?
Jeg tror…
Hva? Jeg hører deg ikke…
Jeg ville bare høre stemmen din.
Liz, vennen min, hva er galt?
Jeg tror ikke noen kommer.
Hvem kommer ikke? Er alt i…
Jeg må finne ham, men hvor skal jeg lete?
Jeg burde vite, men jeg vet ikke.
Hvorfor kom du ikke på søndag?
Det er ikke bra for deg å være alene i det huset.
Jeg drar og besøker deg. Nei, det er bedre at du kommer hit.
Tilbring litt tid med meg.
Han vil ikke fortelle meg det.
Er du i en bil? Jeg hører deg knapt.
Nei, jeg er i…
Hva? Du bør ikke bruke mobilen mens du kjører.
Jeg er i…
Er du der? Liz…
Jeg elsker deg, mamma.
Jeg hører ikke…
…du sier…
Jeg sier at jeg elsker deg.
Ingen nettverk funnet.
Advarsel: oksygennivå 6 %.
Hvor lenge vil Omicron 267 leve når det går tomt for oksygen?
Omicron 267 vil leve i omtrent tre minutter
når oksygenet går tomt.
Og hvor lenge vil Omicron 267 leve under dekompresjon i verdensrommet?
Det anslås at individet vil være bevisst
i mellom 9 og 11 sekunder, hvor det vil føle ekstrem smerte.
Oksygennivå: 5 %.
MILO, lås opp.
Det anbefales ikke å låse opp for øyeblikket.
Overfør kontroll og lås opp.
Kontrolloverføringssekvens initiert. Skriv inn koden.
Store bokstaver: N-M-347.
Små bokstaver: C-D-A.
Vi sees snart, Léo.
Opplåsingsprosedyre initiert.
Dekompresjon om fem,
fire,
tre,
to,
én.
-Avbryt opplåsing. -Opplåsing avbrutt.
Finn Léo. MILO!
-Hvor mange Omicron-enheter er det? -Det er 10 000 Omicron-enheter.
Hvor befinner de seg?
Ikke mulig å fastslå enhetenes plassering. Angi variabler.
I forhold til Omicron 267… Kan du slå av alarmen?
Alle enheter er innenfor en radius på 52 meter av Omicron 267.
Kan jeg få et bilde?
Bilde finnes alt.
Nei. Jeg vil se de andre enhetene.
Bilde av de andre kryogeniske enhetene finnes alt.
MILO, jeg ser ingenting.
Menneskelig oppfattelse hindres av fotokromatisk UV-filter.
Deaktiver filter.
Langvarig eksponering for UV-stråler kan skade bioformen.
Filter aktivert.
Hvor mange enheter er fortsatt i drift?
9567 er i full drift. 433 har gått tapt.
Regnes denne enheten som tapt?
Omicron 267 status: tapt.
-Hvor mange våknet i tapte enheter? -Jeg forstår ikke spørsmålet.
Hvor mange våknet, din jævel? Hvor mange venter på å dø?
Jeg forstår ikke spørsmålet.
Hvor mange har dere fanget?
Jeg forstår ikke spørsmålet.
Hvor mange bioformer har våknet til live i tapte enheter?
Én. Omicron 267.
Og de andre?
De utløp i sammenstøtet med asteroiden X375.
Er Léo om bord?
Jeg forstår ikke "Léo".
Kan du vise meg innsiden av enhetene?
-Ja. -Gjør det.
Begrens søket til menn.
Det er for mange.
Advarsel. Oksygennivå: 4 %.
Nei, jeg har ikke tid til dette.
Sytten.
Nei, ikke det.
267.
MILO, er enhet 42 fortsatt i drift?
Enhet 42 er i full drift.
Kan du vise meg bioformen?
Kan du avdekke ansiktet hans?
Omicron 42 er pakket i en organisk kokong av bevaringshensyn.
Kan du fjerne den uten å skade bioformen?
Kokongen er selvfornyende.
Åpne den og vis meg ansiktet hans. Kan du det?
Du er i live.
Løgnere. Dere er alle løgnere.
Hvor er arret hans? Hvorfor er ikke…
Hvorfor er det borte?
Det er ikke mulig.
MILO.
MILO, gjør et nytt søk på Elizabeth Hansen.
Det er 1292 akademiske artikler, inkludert…
Videoer. Vis meg videoer.
MINNEOVERFØRING
"Minneoverføring."
Spill av videoen.
Det er gjort utallige forsøk på minneoverføring,
men vitenskapsmiljøet har gitt opp,
da det er generell konsensus om at minneoverføring er umulig.
Men det stanset ikke meg.
Jeg utviklet en offensiv personlighetsoverføring hos rotter.
Den nye tilnærmingen ga de nødvendige rammene for suksess.
Siden følelser er kjemiske bølger som finner sted i kroppen
som reaksjon på opplevelser,
blir de kodet i form av muskelminne.
Slik vann registrerer størrelsen, formen og hastigheten til en stein som faller
i form av bølger.
Ved å stimulere de opprinnelige musklene for å trigge minnene,
ble bølgene registrert med en flytende polymer, deretter arkivert.
Så forvandler vi dataene til erfaring
og gjør gjengivelsen identisk med originalen.
Ned til de minste minnene.
Og rotta vår, til tross for at den aldri har vært i labyrinten…
-Det er ikke mulig. -…kan allerede veien ut.
MILO, hvor gammel er Omicron 267?
Omicron 267 er 12 år, 42 dager, 17 timer og 56 minutter gammel.
Spill av av den siste sendingen.
Hallo?
Nei.
Ikke den.
Den før.
Jeg kan hjelpe deg. Ingen andre kan hjelpe deg nå, Liz.
Hvordan vet du navnet mitt?
Jeg visste hvem du var da jeg hørte stemmen din,
selv om jeg ikke kunne tro det.
Stopp. Kan du identifisere stemmen til personen som ringte meg?
Stemmeidentifisering initiert.
Anrop uført av Hansen, Elizabeth, doktor,
født 3. januar 2003 i Stockholm, Sverige.
Jeg er deg.
Jeg er deg i en boks.
MILO.
Hva er Omicron 267?
Omicroner er ikke-forurensede genetiske reproduksjoner av mennesker
designet for å føre menneskeslekten videre på Wolf-10-61c.
Jeg er en klone.
Jeg er en jævla klone.
Jeg er en jævla klone!
Jeg har aldri vært utenfor denne boksen!
Jeg skal brukes og kastes!
Jeg er romavfall!
Jeg vil ikke dø!
Hvorfor gjorde du dette mot meg?
Oksygennivået nærmer seg kritisk grense.
O2-LAGER 4 %
MILO, spill inn en melding til Omicron 42.
Opptak aktivert.
Léo…
Hvis du hører dette, lever du, mens jeg…
Jeg gikk tom for tid.
Jeg har minnene fra et helt liv med deg. Latteren din, lukten din…
Jeg husker at vi prøvde å få barn…
Vi hadde ingen, for det var ikke fornuftig.
Men jeg føler det som et tomrom inni meg.
Det er absurd, for vi kjenner hverandre ikke.
Jeg har aldri rørt ved deg. Jeg har aldri
luktet deg…
Jeg kjenner livet vårt, men har aldri levd det.
Vel, dette livet…
Dette livet på…
-Hvor lenge har jeg vært våken? -102 minutter.
Ja, dette livet på 102 minutter…
Men jeg er på vei ut, og…
Vær lykkelig.
Jeg vil bare…
Jeg vil leve.
MILO!
Vis meg lavprioritetsprosessorene igjen.
Beklager, men…
Jeg er genetisk designet til å elske deg, men jeg kjenner deg ikke.
Vi tar en drink sammen når…
…når dette er over.
Advarsel: oksygennivå: 3 %.
-Hva skjer? -Avbrytelse.
Hva betyr det?
O2-LAGER
Sjanse for overlevelse under akseptable parametere.
CEP initiert.
-Ett minutt til administrasjon. -Hva er CEP?
Aktiv dødshjelpsprotokoll.
-Hva? -Femtiåtte.
-Ignorer det. -Femtisju.
CEP-ordren kan ikke ignoreres.
54, 53, 52…
-Hvordan administreres den? -Intravenøst administrert. 49, 48…
Den er frakoblet!
Sekundær enhet i fungerende stand. 45, 44, 43…
-Frigjør magebeltet. -42, 41, 40, 39… Instruksjon ukjent.
-Frigjør selen. -Instruksjon ukjent. 37…
Løsne sikkerhetsbeltet.
Instruksjon ukjent. 35, 34…
-Fjern navleringen. -33, 32, 31…
Utløs.
29, 28, 27, 26, 25…
Hvorfor stopper det ikke?
24, 23, 22, 21, 20,
19, 18, 17, 16,
15, 14, 13,
12, 11, 10, 9, 8,
7, 6, 5, 4,
3, 2, 1.
CEP administrert.
Hjertefrekvensen er høy. Vil du ha et sedativ?
Du trenger autorisasjon for et sedativ, men ikke en dødelig injeksjon?
Går opptaket fortsatt?
Ja. Jeg spiller fortsatt inn en melding til Omicron 42.
Léo, hører du hva jeg må tåle her? Seriøst…
MILO, hvilken prosessor kontrollerer dødshjelpsprotokollene?
Prosessor 67-526 tildeles alle katastrofescenarier.
Alle scenarier der du skal drepe meg?
-Ja. -Deaktiver den.
Deaktivering av katastrofescenarier er i strid med FNs kjennelse
for Etikk innen medisinsk praksis.
Så hvis vi deaktiverer den,
vil du ikke kunne drepe meg om jeg så trygler deg?
Ja.
Ok. Deaktiver dem.
Og omdiriger alle gjenværende funksjoner i prosessor 3-54.
Deaktiverer katastrofescenarier.
Alle funksjoner til prosessor 3-54 er overført.
Start Tilbake til hypersøvn-protokollen for bioformen.
Ikke mulig å implementere. Bioform frakoblet.
Intravenøs assistanse koblet fra.
Medisinsk navlering koblet fra. Hjerneaktivitet koblet fra.
Ok. Tenk. Tenk på det enklest mulige.
Trenger bioformen to IV-er?
Ja. P1 for næringsstoffer, P2 for hypersøvnhåndtering.
Oksygennivå kritisk.
Den vil forsvinne.
Det er ikke virkelig.
Ikke virkelig.
Det var ikke meg!
Jeg klonet dere ikke!
Oksygennivå: 2 %.
O2-LAGER 2 %
Intravenøs P2 tilkoblet.
Ok.
Medisinsk navlering tilkoblet.
Kom igjen.
Intravenøs P1 tilkoblet.
To elektroder inaktive.
Hjerneaktivitetsmonitor tilkoblet.
Oksygennivå: 1 %.
O2-LAGER 1 %
MILO, har jeg en sjanse for å overleve gjenopplivning?
Nei. Et oksygennivå på 2 % er minimum for gjenopplivning.
Jeg antar at vi lovte hverandre å våkne sammen,
men jeg vil ikke være der. Jeg har prøvd alt.
Jeg er ikke den eneste…
…som gikk tapt. Det er andre.
Det er andre.
MILO, avslutt opptaket.
Opptak avsluttet.
Farvel, Léo.
Oksygennivå: 0,6 %.
De andre!
MILO, hvor mye oksygen er det igjen i de andre tapte enhetene?
Det er 187 tapte enheter med full kapasitet.
Overfør oksygenet fra de tapte enhetene til enhet 267.
Overføring umulig å gjennomføre.
Tilgang til individuelle oksygenreserver er begrenset av sikkerhetsgrunner.
Det vil ta omtrent 14 227 minutter
å omgå sikkerhetsrestriksjonene.
Det anbefales å legge bioformen i hypersøvn
av bevaringshensyn under prosessen.
Kan du gjøre det, MILO?
Vil du starte Tilbake til hypersøvn-protokollen
mens jeg utfører manøveren?
Ja.
Jeg kunne gitt deg et kyss nå. Ja.
Start hypersøvnprotokollen.
Tilbake til hypersøvn-protokoll initiert.
Vil du ha et sedativ?
Ja.
Administrasjon initiert.
Initiering av overføring av kryobeskytter for forglassing.
Bypass av sikkerhetslås initiert.
Kroppstemperatur: 37,06 grader Celsius.
MILO, beklager at jeg slo deg.
Unnskyldning akseptert.
MILO, fortell om planeten.
Hvordan er den?
Wolf 10-61c har en syklus på 18 dager.
Massen er rundt fire ganger større enn Jorda.
Dens manglende rotasjon gjør liv umulig
både på solsiden, som er for varm, og på den mørke siden, som er for kald.
Det beboelige området er derfor på grensen mellom dag og natt.
Fortell meg om reisen.
Når kjernefysisk framdrift er aktivert,
vil det ta 34 år å tilbakelegge de 14 lysårene mellom oss og Wolf 10-61c.
Ved ankomst vil Hive-såingsfartøyet bryte opp for å frigjøre de 9568 enhetene
som vil fortsette inn i atmosfæren til Wolf 10-61c.
Takket være deres spiralformede…
MILO, fortell om stranden på Maui.
Kapalua Bay er en hvit sandstrand formet som en halvmåne,
beliggende nordvest på øya.
Den er beskyttet av to korallrev.
Bioformer som finnes i havet, er
sommerfuglfisk, papegøyefisk, damselfisk, blå kirurgfisk,
zanclus cornutus, akilleskirurg,
leppefisk, gul koffertfisk,
blåfisk, avtrekkerfisk, mulloidichthys vanicolensis,
pinnsvinfisk , caranx hippos, trompetfisk…
MILO.
Gi nytt navn til Omicron 267.
Liz.
Omicron 267 døpt om til Liz.
Takk.
God natt, Liz.
O2-LAGER 0,000 %
Tekst: Marie Wisur Lofthus